[{"text_idx": "#000005", "text": "\u201cPwy ydyn ni fel Cymry a phwy ydyn ni eisiau bod?\u201d"}, {"text_idx": "#000007", "text": "Mae canwr sydd newydd gyhoeddi ca\u0302n newydd am annibyniaeth yn dweud ei fod yn gobeithio y bydd yn gwneud i bobol feddwl sut fath o Gymru hoffen nhw fyw ynddi yn y dyfodol."}, {"text_idx": "#000009", "text": "Wrth siarad a\u0302 golwg360, dywed y canwr fod y ga\u0302n yn gwestiwn uniongyrchol i bobol y tu draw i\u2019r ffin ond hefyd yn gwestiwn i ni yma yng Nghymru am ein hunaniaeth."}, {"text_idx": "#000010", "text": "\u201cAr un llaw, mae wedi\u2019i hanelu draw tuag at San Steffan pryd maen nhw\u2019n siarad am Gymru pryd maen nhw\u2019n mo\u2019yn rhywbeth, a dweud \u2018who are you to speak for us\u2019, fel pe bai,\u201d meddai."}, {"text_idx": "#000011", "text": "\u201cOnd ar y llaw arall, mae wedi\u2019i hanelu at bobol o Gymru i edrych \u2019no\u0302l ac ystyried pwy yn union y\u2019n ni eisiau i gynrychioli ni a phwy y\u2019n ni fel Cymry nawr, a phwy y\u2019n ni eisiau bod yn y dyfodol.\u201d"}, {"text_idx": "#000014", "text": "\u201cYn bendant, fi\u2019n credu bod e\u2019n cychwyn rhywbeth a byddwn ni\u2019n gweld mwy o bobol yn cefnogi annibyniaeth, a dyna pam o\u2019n i eisiau ysgrifennu\u2019r ga\u0302n.\u201d"}, {"text_idx": "#000015", "text": "Ond pam ei rhyddhau yn Saesneg?"}, {"text_idx": "#000016", "text": "\u201cFi wedi rhyddhau stwff gwleidyddol yn Saesneg ac yn Gymraeg,\u201d meddai."}, {"text_idx": "#000018", "text": "\u201cNi wedi gweld y cynnydd yma, yn enwedig yn Yes Cymru, mewn pobol sydd ddim yn siarad Cymraeg sy\u2019n dechrau cefnogi annibyniaeth, a dyna pam wnes i ysgrifennu yn Saesneg i gael mwy o bobol i sylwi arni.\u201d"}, {"text_idx": "#000028", "text": "\u201cYn enwedig o ran Catalwnia, dwi wedi bod draw \u2019na ac wedi chwarae gigs draw \u2019na a wnes i ryddhau ca\u0302n yn 2017 oherwydd bo fi draw \u2019na am y refferendwm,\u201d meddai."}, {"text_idx": "#000033", "text": "Pa wersi sydd i\u2019w dysgu, felly, o\u2019r ymgyrch dros annibyniaeth yng Nghatalwnia, a beth sydd angen ei wneud er mwyn i Gymru ddod yn wlad annibynnol yn y dyfodol?"}, {"text_idx": "#000035", "text": "\u201cMae \u2019na bob amser gigs sy\u2019n cefnogi annibyniaeth ac mae \u2019na ryw fath o gefnogaeth gan artistiaid."}, {"text_idx": "#000036", "text": "\u201cPan dw i wedi bod draw yn Girona, mae lot o social clubs gyda nhw sy\u2019n cefnogi annibyniaeth, fel \u2019tasai Yes Cymru a\u0302 rhyw fath o social club ond mae bariau a chaffis gall unrhyw un fynd mewn iddyn nhw."}, {"text_idx": "#000040", "text": "Yn o\u0302l Geraint, mae\u2019r ateb o fewn Plaid Cymru a thu hwnt iddi."}, {"text_idx": "#000041", "text": "\u201cMae \u2019na bobol sy\u2019n cefnogi annibyniaeth sydd ddim yn mynd i gefnogi\u2019r Blaid, felly un o\u2019r sialensau mwyaf yw trio uno pobol o\u2019r pleidiau gwahanol a dweud, beth bynnag yw eich safbwynt, y sefyllfa lle gall Cymru fod yn annibynnol yw\u2019r un bwysica\u2019,\u201d meddai."}, {"text_idx": "#000042", "text": "\u201cMae hyn yn gorfod digwydd yn gyntaf ond ar hyn o bryd, ni wedi gweld yng Nghymru, gyda\u2019r etholiadau sy\u2019n dod nawr, yr unig blaid sy\u2019n gwthio annibyniaeth yw Plaid Cymru."}, {"text_idx": "#000043", "text": "\u201cYdych chi\u2019n dweud wrth bawb am gefnogi Plaid Cymru yn gyntaf i ddangos twf fel maen nhw wedi gwneud yn yr Alban? Dwi ddim yn gwybod.\u201d"}, {"text_idx": "#000045", "text": "\u201cNi wedi gweld The National yng Nghymru, Nation.Cymru a\u2019r ffynonellau eraill sy\u2019n darparu newyddion ond rhaid iddyn nhw fod yn weledol,\u201d meddai\u2019n obeithiol."}, {"text_idx": "#000047", "text": "\u201cSut y\u2019n ni\u2019n gallu ffocysu pethau? Mae\u2019n hawdd iawn credu bod annibyniaeth rownd y gornel ond y realiti yw efallai bod hwnna\u2019n rhyw fath o echo chamber neu bybl."}, {"text_idx": "#000048", "text": "\u201cDyna pam mae\u2019n rhaid i ni ddweud bod digon o bobol yn meddwl bod annibyniaeth yn beth positif, felly sut allwn ni gyfieithu hwnna i\u2019r stryd?\u201d"}, {"text_idx": "#000049", "text": "Mae modd lawrlwytho\u2019r ga\u0302n drwy fynd i "}, {"text_idx": "#000054", "text": "Cydlynydd Cydraddoldeb, Amrywiaeth a Gwrth-hiliaeth"}]